| Operacija Ajax |
| --- |
| Irano kariai, apsupę parlamentą |
| 

|  |  |
| --- | --- |
| Data | 1953 m. rugsėjo 15-19 d. |
| Vieta | Iranas |
| Rezultatas | Nuverčiamas Irano Ministras pirmininkas Mohammad Mosaddegh. Suformuojama karinė vyriausybė. Atkuriama absoliutinė monarchija. |

 |
| Konflikto šalys |
|  M. Reza Pahlavi rėmėjai CŽVJungtinė Karalystė MI6 |  Mosaddegh rėmėjai Irano nacionalinis frontas |
| Vadovai ir kariniai vadai |
| Iranas Mohammad Reza PahlaviJungtinės Amerikos Valstijos Dwight D. EisenhowerJungtinė Karalystė Winston Churchill | Iranas Mohammad Mosaddegh |
| Nuostoliai |
| 300 – 800 žuvo |

**Operacija Ajax** (TP-AJAX) – slapta JAV ir Didžiosios Britanijos 1953 m. surengta operacija, kuria siekta pašalinti Irano nacionalinį  *Mohammed Nossadegh* ministrų kabinetą. Tikslas buvo paremti *Pahlavi* dinastiją ir sustiprinti Mohammed Reza Pahlavi jėgas.

Priežastys
----------

Pagrindinė intervencijos priežastis buvo Mossadegh’o socialinė politinė sistema. Naftos pramonė buvo suvalstybinta be jokių kompensacijų britams. Ši pramonės šaka iki tol buvo valdoma Anglijos-Irano naftos kompanijos (*Anglo-Iranian Oil Company*), vėliau pasivadinusios *British Petroleum Company*. Nesutarimas kilo, kai Anglijos-Irano kompanija nesutiko pateikti duomenų tyrimui dėl ieškinio, ar Iranui už naftą apmokama pagal sutartį. Britų valdoma Anglijos-Irano naftos kompanija su tokiu tyrimu nesutiko ir ėmėsi savų planų.

Strategija
----------

Operacija *Ajax* buvo sugalvota britų, paprašiusių JAV prezidento H. Trumeno pagalbos, bet jis tokiai operacijai nepritarė. Kai D. Eizenhaueris 1953 m. tapo JAV prezidentu, britai vėl pateikė planą prašydami pagalbos. Šį kartą JAV atsakymas buvo teigiamas.

JAV prezidentui pritarus Mohammed Mossadegh ir Rezā Shāh nuvertimui buvo pradėta CŽV operacija. Šiai operacijai vadovavo Kermit Roosevelt, vyriausias CŽV agentas ir ankstesniojo JAV prezidento Teodoro Ruzvelto anūkas. Nors bendras vadovavimas buvo Kermito Ruzvelto, pats projektas buvo suplanuotas ir įvykdytas CŽV agento Donald Wilber, kuris buvo Irano ir Afganistano ekspertas.

Operacija *Ajax* buvo pirmas kartas, kai CŽV buvo naudojama nuverčiant demokratiškai išrinktą valdžią. Galima spręsti, kad operacijos klotis buvo sėkminga, nes praėjus vos metams CŽV sugalvojo panašią operaciją įvykdyti Gvatemaloje.

Pasekmės
--------

Britai, nesutikę su Irano valdžios reikalavimais, nutraukė visas naftos eksploatavimo ir perdirbimo operacijas. Naftos perdirbimo našumas krito. Eksporto sumažėjimas sukėlė Abadano krizę.

JAV sutiko atgaivinti Anglijos-Irano naftos kompaniją su sąlyga, kad valstybinis monopolis bus panaikintas. Penkioms naftos kompanijoms kartu su *Royal Dutch Shell* ir prancūzų *Compagnie Francaise des Petroles* buvo suteikti leidimai eksploatuoti Irano išteklius bendradarbiaujant su naujus vadovus turinčia Anglijos-Irano naftos kompanija.

Plačiai paplitęs nepasitenkinimas dėl naujos tvarkos sukėlė 1979 m. Islamo revoliuciją. Sukilimas atvedė į valdžią naujus nacionaliniams ir religiniams Irano interesams atstovaujančius vadovus, nepritariančius Vakarams.

Nuorodos
--------

1. ↑   300 žuvo
2. ↑  „A Very British Coup" (Radijo Programa). *Dokumentas*. BBC – British Broadcasting Corporation. 2005.

* The C.I.A. in Iran–*New York Times* (spaudos straipsnis) Paremta CŽV deklasifikuotais dokumentais: 2000.
* The Secret CIA History of the Iran Coup, 1953– (universiteto archyvai) Duomenys pagal *Nacionalinius Saugumo Archyvus*: 2004.
* Mohammad Mosaddeq and the 1953 Coup in Iran– (universiteto archyvai) Publikacija iš *Nacionalinio Saugumo Archyvo*. Perversmo nagrinėjimas: 2004.
* How to Overthrow a Government Archyvuota kopija 2007-11-16 iš Wayback Machine projekto.– (spaudos straipnis) Interviu su Steven Kinzer, autorium, *All the Shah’s Men: An American Coup and the Roots of Middle East Terror*: 2004.
* All The Shah’s Men Archyvuota kopija 2008-05-31 iš Wayback Machine projekto.– (Audio) (WBUR Radijas, Bostono Universitetas) Interviu su Steven Kinzer: 2003.
* Rytų teroro šaknysArchyvuota kopija 2009-05-13 iš Wayback Machine projekto.– *CŽV* (CŽV publikacija) *All the Shah’s Men* David S. Robarge: 2003.